cyanic-selkie/wikianc huggingface dataset:
Hot Space
Σύνθεση και ηχογράφηση
Οι ηχογραφήσεις διακόπηκαν για μία περιοδεία στο Μεξικό το φθινόπωρο του ίδιου έτους, όπως και την βιντεοσκόπηση στο Μόντρεαλ του πρώτου βίντεο του συγκροτήματος τους με τίτλο "We Will Rock You". Η ηχογράφηση του άλμπουμ συνεχίστηκε στις αρχές του 1982, αυτή την φορά στα "Musicland Studios" του Μονάχου. Τα μελή του σχήματος παρασύρθηκαν από την έντονη νυχτερινή ζωή της περιοχής, με αποτέλεσμα ο Μπράιαν Μέι να χαρακτηρίσει μετά από χρόνια εκείνο το διάστημα ως μία σκοτεινή περίοδο γι' αυτόν.
Εμπορική επιτυχία
Το "Hot Space"κυκλοφόρησε τον Μάιο του 1982, ενώ το συγκρότημα ολοκλήρωνε την περιοδεία για την προώθηση του σινγκλ "Body Language", το οποίο έφθασε μόλις στο # 25 στους βρετανικούς καταλόγους επιτυχιών, την χειρότερη θέση μετά το "Love Of My Life" τον Ιούνιο του 1979.
Τα υπόλοιπα σινγκλ του άλμπουμ είχαν ανάλογη επιτυχία, με το "Las Palabras De Amor (The Words Of Love)" να φθάνει ως το # 17 τον Ιούνιο και το "Back Chat" να ανεβαίνει μόνο μέχρι το # 40, δύο μήνες αργότερα. Στις Ηνωμένες Πολιτείες, το "Body Language" σκαρφάλωσε μέχρι την ενδέκατη θέση του Billboard, αλλά τα υπόλοιπα σινγκλ πήγαν πολύ πιο χαμηλά, με το "Calling All Girls" να φθάνει μόλις στο # 60, ενώ το "Staying Power" δεν κατάφερε να μπει καν στα τσαρτ.
Παρ' όλα αυτά, στα τέλη του 1981 είχαν κυκλοφορήσει την συνεργασία τους με τον Ντέιβιντ Μπόουι στο σινγκλ "Under Pressure", το οποίο ανέβηκε στην κορυφή των βρετανικών και των ολλανδικών τσαρτ, ενώ μπήκε στο Top-10 των περισσότερων χωρών της Ευρώπης, για να βραβευθεί ως ασημένιο στην πατρίδα τους.
Ο δίσκος έφθασε μέχρι την τέταρτη θέση στην Μεγάλη Βρετανία, αλλά στο αμερικάνικο Billboard έφθασε μέχρι το # 22, πολύ χαμηλότερα σε σχέση με το "The Game" που είχε ανέβει στην κορυφή του καταλόγου επιτυχιών. Οι Queen δεν κατάφεραν να ξαναμπούν στο Top-20 στις Ηνωμένες Πολιτείες.
Το "Hot Space" έχει βραβευθεί ως χρυσός δίσκος στην πατρίδα του συγκροτήματος, στην Αυστρία και στις Ηνωμένες Πολιτείες, όπως και σαν πλατινένιος στην Πολωνία.
Οι μουσικοί των Queen
Οι μουσικοί οι οποίοι ηχογράφησαν το "Hot Space" ήταν οι εξής:
Πηγές
Κατηγορία:Δισκογραφία των Queen Κατηγορία:Άλμπουμ του 1982
HMS Castor
Τέσσερα πλοία του Βασιλικού Ναυτικού είχαν το όνομα HMS Castor:
Πηγές
Κατηγορία:Ονομασίες πλοίων του Βασιλικού Ναυτικού
Κρίτων ο Πιεριώτης
Ο Κρίτων ο Πιεριώτης (ή Κρίτων ο Πιερ(ι)εύς, λατινικά: Crito Pieriota, Pieriotes, Pierius, Pierensis) ήταν Έλληνας ιστορικός του 2ου αιώνα.
Τόμας Χέρεν
Ο Τόμας Χέρεν (γερμ. Thomas Hoeren) (1961 - ) είναι Γερμανός νομικός και καθηγητής Πανεπιστημίου με ειδίκευση στο Διαδικτυακό Δίκαιο και στο Δίκαιο των Μέσων Μαζικής Ενημέρωσης (Informations und Medienrecht).
Βιογραφία
Γεννήθηκε στις 22 Αυγούστου 1961 στο Ντίνσλαγκεν (Dinslaken). Από το 1980 έως το 1987 ο Thomas Hoeren σπούδασε Θεολογία και Νομικά στο Μίνστερ (Münster, Westfallen), στο Τύμπινγκεν και στο Λονδίνο. Το 1986 απέκτησε το βαθμό του εκκλησιαστικού προλύτη στην Θεολογία και το 1987 πέρασε τις πρώτες κρατικές εξετάσεις στη Νομική. Το 1989 έκανε το διδακτορικό του στο Πανεπιστήμιο του Μίνστερ (Westfälischen Wilhelms-Universität Münster) με θέμα Εκχώρηση Λογισμικού ως αντικείμενο αγοράς. Το 1991 έδωσε τις δεύτερες κρατικές εξετάσεις της Νομικής. Μετά από την υφηγεσία του το 1994, που πραγματοποιήθηκε επίσης στο Μίνστερ με θέμα την αυτοδιαχείριση στο Τραπεζικό και Ασφαλιστικό Δίκαιο, έγινε ο Hoeren το 1995 καθηγητής πανεπιστημίου στη νομική σχολή του Πανεπιστημίου Χάινριχ- Χάινε (Heinrich-Heine-Universität) στο Ντίσελντορφ, στο οποίο ανέλαβε την διδασκαλία του Αστικού Δικαίου και του Διεθνούς Εμπορικού Δικαίου.
Από τον Απρίλιο του 1996 ο Hoeren είναι δικαστής στο Εφετείο του Ντίσελντορφ (OLG Düsseldorf). Το 1997 απέκτησε έδρα σε σχέση με το Δίκαιο της Πληροφόρησης (μέσω Ίντερνετ) και στη Νομική Επιστήμη των Υπολογιστών στη νομική σχολή του Μίνστερ (Westfälischen Wilhelms-Universität in Münster) και δραστηριοποιήθηκε ως ερευνητής στο εκεί τμήμα European Research Center for Information Systems. Κατέχει την άδεια διδασκαλίας στο Αστικό Δίκαιο, Εμπορικό Δίκαιο, Πολιτική Δικονομία και στην Νομική Επιστήμη των Υπολογιστών.
Μέχρι το 1997 ο Hoeren ήταν νομικός σύμβουλος της Ευρωπαϊκής Επιτροπής/DG XIII στο Legal Advisory Board on Information Technology, μέλος της Task Force Group on Intellectual Property της Ευρωπαϊκής Επιτροπής. Είναι μέλος του επιστημονικού γνωμοδοτικού συμβουλίου της DENIC και μέλος της Επιτροπής του Research Center for Information Law του Πανεπιστημίου Σαιν Γκάλεν (Universität St. Gallen).
Από τον Ιούνιο του 2000 εργάζεται ο Hoeren στην World Intellectual Property Organization ως Domain Name Panelist. Είναι επίσης από το 2004 μέλος (Research Fellow) στο Oxford Internet Institut/Balliol College, μέλος της Τεχνικής Επιτροπής Επικοινωνιών της Γερμανικής Επιτροπής της UNESCO, μέλος της ομάδας εργασίας „Καινούρια Μέσα Ενημέρωσης“ της Πανεπιστημιακής Διάσκεψης Πρυτάνεων και μέλος της Τεχνικής Επιτροπής για Δίκαιο Πνευματικής Ιδιοκτησίας και Δημοσίευση Νόμων της Γερμανικής Ένωσης Προστασίας της Εμπορίας und Πνευματικής Ιδιοκτησίας.
Ο Hoeren είναι παντρεμένος και έχει δύο παιδιά, διαμένει στο Στάινφουρτ (Steinfurt).
Έργο
A German version is updated regularly und publicated with a different URL., tells the current version.
Διοικητική διαίρεση Περιφερειακής Ενότητας Ανατολικής Αττικής
Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της περιφερειακής ενότητας Ανατολικής Αττικής.
Η περιφερειακή ενότητα Ανατολικής Αττικής έχει πληθυσμό 502.348 κατοίκους.
Δήμος Αχαρνών
Έδρα του δήμου είναι οι Αχαρνές. Ο Δήμος Αχαρνών έχει μόνιμο πληθυσμό 106943 κατοίκους. Στον δήμο περιλαμβάνονται:
Δημοτική ενότητα Θρακομακεδόνων
Δήμος Βάρης - Βούλας - Βουλιαγμένης Έδρα του δήμου είναι η Βούλα. Ο Δήμος Βάρης - Βούλας - Βουλιαγμένης έχει μόνιμο πληθυσμό 48.399 κατοίκους. Στον δήμο περιλαμβάνονται:
Δημοτική ενότητα Βουλιαγμένης
Δήμος Διονύσου Έδρα του δήμου είναι ο Άγιος Στέφανος. Ο Δήμος Διονύσου έχει μόνιμο πληθυσμό 40.193 κατοίκους. Στον δήμο περιλαμβάνονται:
Δημοτική ενότητα Σταμάτας
Δήμος Κρωπίας Έδρα του δήμου είναι το Κορωπί. Ο Δήμος Κρωπίας έχει μόνιμο πληθυσμό 30.307 κατοίκους. Στον δήμο περιλαμβάνονται: Δήμος Λαυρεωτικής Έδρα του δήμου είναι το Λαύριο. Ο Δήμος Λαυρεωτικής έχει μόνιμο πληθυσμό 25.102 κατοίκους. Στον δήμο περιλαμβάνονται:
Δημοτική ενότητα Νέας Μάκρης
Δήμος Μαρκόπουλου Μεσογαίας Έδρα του δήμου είναι το Μαρκόπουλο. Ο Δήμος Μαρκόπουλου Μεσογαίας έχει μόνιμο πληθυσμό 20.040 κατοίκους. Στον δήμο περιλαμβάνονται: Δήμος Παιανίας Έδρα του δήμου είναι η Παιανία. Ο Δήμος Παιανίας έχει μόνιμο πληθυσμό 26.668 κατοίκους. Στον δήμο περιλαμβάνονται:
Δημοτική ενότητα Παιανίας
Δήμος Παλλήνης Έδρα του δήμου είναι ο Γέρακας. Ο Δήμος Παλλήνης έχει μόνιμο πληθυσμό 54415 κατοίκους. Στον δήμο περιλαμβάνονται:
Δημοτική ενότητα Παλλήνης
Δήμος Ραφήνας - Πικερμίου Έδρα του δήμου είναι η Ραφήνα. Ο Δήμος Ραφήνας - Πικερμίου έχει μόνιμο πληθυσμό 20266 κατοίκους. Στον δήμο περιλαμβάνονται:
Δημοτική ενότητα Ραφήνας
Δήμος Σαρωνικού Έδρα του δήμου είναι τα Καλύβια Θορικού. Ο Δήμος Σαρωνικού έχει μόνιμο πληθυσμό 29002 κατοίκους. Στον δήμο περιλαμβάνονται:
Δημοτική ενότητα Σαρωνίδας
Δήμος Σπάτων - Αρτέμιδος Έδρα του δήμου είναι τα Σπάτα. Ο Δήμος Σπάτων - Αρτέμιδος έχει μόνιμο πληθυσμό 33821 κατοίκους. Στον δήμο περιλαμβάνονται:
Δημοτική ενότητα Σπάτων - Λούτσας
Δήμος Ωρωπού Έδρα του δήμου είναι ο Ωρωπός. Ο Δήμος Ωρωπού έχει μόνιμο πληθυσμό 33769 κατοίκους. Στον δήμο περιλαμβάνονται:
Δημοτική ενότητα Ωρωπίων
[ 9.223 ]
HMS Castor (1915)
Το HMS Castor ήταν ελαφρύ καταδρομικό κλάσης C του Βασιλικού Ναυτικού το οποίο συμμετείχε σε επιχειρήσεις στον Α΄ Παγκόσμιο Πόλεμο και στον Ρωσικό Εμφύλιο.
Κατασκευή
Ο σχεδιασμός των σκαφών της υποκλάσης Cambrian, ένα εκ των οποίων ήταν το Castor, έγινε με βάση τα προγενέστερα καταδρομικά HMS Champion και HMS Calliope, που με την σειρά τους ήταν βασισμένα στα πλοία της υποκλάσης Caroline. Το κύτος των σκαφών υποκλάσης Cambrian ήταν πανομοιότυπο με αυτών της υποκλάσης Caroline, όμως με ενισχυμένη θωράκιση (από 76,2 mm σε 102 mm) και με δύο καπνοδόχους (φουγάρα) αντί για μία.
Το Castor ναυπηγήθηκε από την Cammell Laird στο Μπίρκενχεντ (Birkenhead) της Αγγλίας. Οι εργασίες ξεκίνησαν στις 28 Οκτωβρίου 1914, η καθέλκυση έλαβε χώρα στις 28 Ιουλίου και το πλοίο ολοκληρώθηκε το Νοέμβριο του 1915.
Α΄ Παγκόσμιος Πόλεμος
Το Castor εντάχθηκε σε υπηρεσία το Νοέμβριο του 1915, ως ναυαρχίδα της 11ης Μοίρας Αντιτορπιλικών του Μεγάλου Στόλου (Grand Fleet). Έλαβε μέρος στη ναυμαχία της Γιουτλάνδης, κατά την διάρκεια της οποίας δέχθηκε πλήγματα από τα γερμανικά πλοία και σκοτώθηκαν δέκα μέλη του πληρώματος.
Στις 4 Οκτωβρίου 1917, ενώ περιπολούσε στα ανοικτά της Γαλλίας, το αμερικανικό περιπολικό πλοίο USS Rehoboth (SP-384) υπέστη ανεξέλεγκτη εισροή υδάτων με συνέπεια να πρέπει να εγκαταληφθεί. Αφού έγινε περισυλλογή του πληρώματός του, το Cantor βύθισε με τα πυρά του το αμερικανικό πολεμικό.
Μεταπολεμική περίοδος
Στα 1919-20 το Castor στάλθηκε στην Μαύρη Θάλασσα, στα πλαίσια της βρετανικής επέμβασης στον Ρωσικό Εμφύλιο. Τον Απρίλιο του 1920 επέστρεψε στο Chatham και εντάχθηκε στην 2η Μοίρα Ελαφρών Καταδρομικών του Στόλου του Ατλαντικού. Το επόμενο έτος έπλευσε μαζί με τα καταδρομικά HMS Caledon, HMS Cordelia και HMS Curacoa και τα αντιτορπιλικά HMS Vanquisher, HMS Vectis, HMS Venetia, HMS Viceroy, HMS Violent, HMS Viscount, HMS Winchelsea και HMS Wolfhound έπλευσαν στην Βαλτική για να πραγματοποιήσουν επισκέψεις σε διάφορους σημαντικούς λιμένες (Ντάντσιχ, Μέμελ, Λιέπαγια, Ρίγα, Τάλιν, Ελσίνκι, Στοκχόλμη, Κοπεγχάγη, Γκέτεμποργκ και Όσλο).
Το 1922, ενώ ήταν εν εξελίξει ο Ιρλανδικός Εμφύλιος, το Castor πραγματοποίησε περιπολίες στα ανοικτά της Ιρλανδίας. Στα 1923-24 στάλθηκε στο Σχολείο του Πόρτσμουθ και στα 1924-25 ήταν στην εφεδρεία.
Από το Νόεμβριο του 1925 μέχρι τον Σεπτέμβριο του 1926 πραγματοποιήθηκε ενδελεχής επισκευή και ανανέωση του σκάφους, ενώ μετά ακολούθησαν ταξίδια για την μεταφορά στρατευμάτων στην Κίνα. Για ένα διάστημα το καταδρομικό ανήκε στον Σταθμό Κίνας (China Station) και τον Ιούλιο του 1930 επέστρεψε στην εφεδρεία.
Παροπλίστηκε τον Μάιο του 1935 και πωλήθηκε για σκραπ το 1936.
Εξωτερικοί σύνδεσμοι
Κατηγορία:Καταδρομικά κλάσης C
Γεγονότα Απριλίου 2008
Γεγονοτα 04
Εκδύσια
Οι συγκεκριμένοι εορτασμοί πραγματοποιούνταν προς τιμήν της Λητούς Φυτίας, μητέρας του Απόλλωνα και της Αρτέμιδος. Σύμφωνα με τον μύθο, μας παραδίδεται η ιστορία της Γαλάτειας, κόρης του Ευρίτιου και συζύγου του Λάμπρου. Επειδή ο σύζυγός της, της είχε διαμηνύσει πως σε περίπτωση που θα γεννούσε κόρη τότε θα την σκότωνε, εκείνη όταν τελικά απέκτησε κόρη, αναγκάστηκε θέλοντας να την σώσει, να αποκρύψει από το σύζυγό της το φύλο του παιδιού τους και να το αναθρέψει σαν γιο, δίνοντάς του το όνομα Λεύκιππος.
Όταν η νεαρή κοπέλα μεγάλωσε και ήταν πια αδύνατον να παραμείνει κρυφό το φύλο της, η Γαλάτεια απελπισμένη κατέφυγε ικέτιδα στον ιερό ναό της Λητούς, παρακαλώντας τη θεά να μεταμορφώσει την κόρη της σε γιο, προκειμένου να μην σκοτωθεί. Η θεά εισάκουσε τις παρακλήσεις της με αποτέλεσμα η νεαρή κοπέλα να αποβάλλει – απεκδυθεί τον παρθενικό της πέπλο και με την θεία παρέμβαση της Λητούς να μεταμορφωθεί σε άντρα. Από αυτό το θρυλούμενο περιστατικό, η εορτή ονομάστηκε «Εκδύσια».
Παραπομπές
Κατηγορία:Αρχαία Κρήτη Κατηγορία:Αρχαίες ελληνικές εορτές Κατηγορία:Ανδρόγυνο
Toyota Mark X
thumb|right|Toyota Mark X δεύτερης γενιάς του 2009 / εμπρός. thumb|right|Toyota Mark X δεύτερης γενιάς του 2009 / πίσω.
To Toyota Mark X (ιαπωνικά: トヨタ・マークX, Toyota Māku X, και επίσημη αγγλική προφορά : Mark Ex) ήταν ένα μεσαίο 4-πορτο σεντάν αυτοκίνητο που κατασκευάστηκε από την ιαπωνική αυτοκινητοβιομηχανία Toyota, από τον Νοέμβριο του 2004 έως τις 23 Δεκεμβρίου 2019. Αντικατέστησε τόσο το Toyota Mark II (Mark 2), όσο και το Toyota Verossa, ενώ προσφέρθηκε ως πισωκίνητο και ως 4-κίνητο. Τον Οκτώβριο του 2009 ξεκίνησε η παραγωγή της δεύτερης γενιάς του μοντέλου, με μια ανανέωση που έλαβε χώρα τη σεζόν (model year) του 2017. Διατέθηκε κυρίως στην Ιαπωνία, αν και εξαγόταν και σε επιλεγμένες ασιατικές αγορές. Ειδικότερα στην αγορά της Κίνας, όπου υπήρξε και τοπική παραγωγή, κυκλοφόρησε ως Toyota Reiz και διατηρήθηκε στην παραγωγή έως τις 27 Σεπτεμβρίου 2017, με τη συνολική κινέζικη παραγωγή να φτάνει τα 528.188 αντίτυπα από το 2004 έως το 2017.
Εξωτερικοί σύνδεσμοι
Mark X Κατηγορία:Μεσαία αυτοκίνητα
Μπαλαγκιέ-ντ'Ολτ
Το Μπαλαγκιέ-ντ'Ολτ (γαλλικά: Balaguier-d'Olt, οξιτανικά: Balaguièr d'Òlt) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μπαλαγκιερουά (γαλλικά: Balaguiérois).
Εξωτερικοί σύνδεσμοι
Κατηγορία:Κοινότητες του Αβερόν
Κατάλογος πόλεων της Νότιας Κορέας
Ο κατάλογος πόλεων της Νότιας Κορέας περιλαμβάνει τις πόλεις της Νότιας Κορέας με πληθυσμό άνω των 150.000 κατοίκων, σύμφωνα με την απογραφή του 2012.
Κατηγορία:Πόλεις της Νότιας Κορέας Κατηγορία:Κατάλογοι πόλεων
Οικοδόμηση με ξύλινο πλαίσιο
thumb|right|300px|Τοίχος σε εγκαταλειμμένο κτίριο με ξύλινο πλαίσιο κάπου στην δυτική Ευρώπη Η οικοδόμηση με ξύλινο πλαίσιο είναι παραδοσιακή τεχνοτροπία κατασκευής κτιρίων με ξύλινους δοκούς που σχηματίζουν τον στατικό σκελετό και πλίνθους που γεμίζουν τα ενδιάμεσα κενά. Ιδιαίτερα, η ιαπωνική αρχιτεκτονική χαρακτηρίζεται από σημαντικές ιστορικές και σύγχρονες κατασκευές αυτής της τεχνικής.
Κατηγορία:Κατασκευή
1023
Η τρέχουσα σελίδα αφορά το έτος 1023 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
1026
Η τρέχουσα σελίδα αφορά το έτος 1026 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Δημήτριος Τούσης
Ο Δημήτριος Τούσης (1872-1943) ήταν εμπειροτέχνης αρχιτέκτονας, καταγόμενος από την Κορυτσά, ο οποίος εργάστηκε στην Κορυτσά και στη Φλώρινα.
Έργα του
Το κτήριο και σύμφωνα με δικό του προϋπολογισμό της εποχής θα κόστιζε 13819 δρχ. Οι γωνιόλιθοι και τα αναγεννησιακά πλαίσια των ανοιγμάτων είναι κατασκευασμένα από «στουφί» (πουρόπετρα) Κορυτσάς.
Παραπομπές
Κατηγορία:Έλληνες αρχιτέκτονες
Κρις Χουγκάζ
Ο Κρις Χουγκάζ (Αλεξάνδρεια, 6 Σεπτεμβρίου 1968), είναι Aιγυπτιώτης πρώην καλαθοσφαιριστής και εν ενεργεία προπονητής καλαθοσφαίρισης. Γεννημένος στην Αίγυπτο από Έλληνες γονείς, ο Χουγκάζ μετακόμισε σε βρεφική ηλικία στην Ελλάδα.
Ως παίκτης
Ως καλαθοσφαιριστής αγωνίστηκε με τα χρώματα του Πανιωνίου Σμύρνης, της Λάρισας, της Νήαρ Ηστ, του Σπόρτιγκ και του ΟΦΗ. Για ένα χρονικό διάστημα έλαβε επίσης μέρος στο Γερμανικό και το Αυστριακό πρωτάθλημα. Αξιοσημείωτη στιγμή της καριέρας του ήταν η κατάκτηση του Κυπέλλου Ελλάδος ως παίκτης του Πανιωνίου το 1991.
Ως προπονητής
Ως προπονητής εργάστηκε ως βοηθός των Μάρκοβιτς, Παβίσεβιτς και Γκέκου στον Πανιώνιο. Αποτέλεσε επίσης Τεχνικός Διευθυντής της γυναικείας ομάδας του Πανιωνίου, ενώ το 2010 εργάστηκε στην Καβάλα, ως βοηθός του Κώστα Πιλαφίδη και του Βαγγέλη Αλεξανδρή. Στα μέσα της σεζόν 2010-2011 κάθισε στον πάγκο του Ηρακλή Θεσσαλονίκης που εκείνη τη χρονιά αγωνιζόταν στην Α1 Εθνική. Την επόμενη αγωνιστική περίοδο, 2011-12 αποτέλεσε το διάδοχο του Βαγγέλη Βλάχου στον ΟΦΗ στα πλαίσια του πρωταθλήματος της Α2 Εθνικής. Τον Ιούνιο του 2012 ανακοινώθηκε η υπογραφή συμβολαίου του Χουγκάζ με την Κ.Α.Ε. Ένωση Καλαθοσφαίρισης Καβάλας. Οι δύο πλευρές έλυσαν τη συνεργασία τους τον Νοέμβρη.
Ο επόμενος σταθμός στην προπονητική του σταδιοδρομία υπήρξε η Κύπρος και συγκεκριμένα ο Απόλλων Λεμεσού, όπου παρέμεινε μέχρι το τέλος της χρονιάς. Το καλοκαίρι του 2013 δεσμεύτηκε να αναλάβει την καθοδήγηση της μεξικάνικης Κορεκαμίνος (Correcaminos UAT Victoria). Το Σεπτέμβριο του 2014 ανακοινώθηκε νέα συνεργασία του προπονητή με τον Απόλλωνα Λεμεσού, τον οποίο οδήγησε στους ημιτελικούς του Κυπέλλου.
Τον Ιανουάριο του 2015 διαδέχθηκε το Βαγγέλη Αλεξανδρή στον πάγκο της ανδρικής ομάδας του Πανιωνίου. Το καλοκαίρι του 2015 ανέλαβε την αυστριακή Ρέντγουελ Γκάνερς Όμπερβαρτ με την οποία κέρδισε το Κύπελλο Αυστρίας το 2016. Το Μάιο του 2016 ανακηρύχθηκε ως ο κορυφαίος προπονητής στο πρωτάθλημα της Αυστρίας. Aπό τον Αύγουστο του 2017 έως τον Μάϊο του 2018 διετέλεσε προπονητής στην ομάδα USK PRAHA της Πράγας. Μετά από σύντομη παραμονή ως πρώτος προπονητής της ομάδας του Πανιωνίου ΓΣΣ, αποχώρησε και τον Νοέμβριο του 2018 αποδέχθηκε την πρόταση της τσέχικης ομάδας του Μπρνο, η οποία αγωνίζεται στην Α1 κατηγορία του πρωταθλήματος Τσεχίας. Από τον Νοέμβριο του 2019 μέχρι το καλοκαίρι του 2023 ήταν στη Γαλλία ως Head Coach της L' Union Tarbes Lourdes Pyrenees.
Προσωπική ζωή
Ο Χουγκάζ είναι παντρεμένος με την καλαθοσφαιρίστρια και τρεις φορές Πρωταθλήτρια Ελλάδος Σόνια Δάφκου. Γιοί του είναι οι καλαθοσφαιριστές Νίκος και Ρόμπερτ Χουγκάζ.
Τίτλοι
Ως προπονητής
Πηγές
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Λάρισας Κατηγορία:Καλαθοσφαιριστές Νήαρ Ηστ Κατηγορία:Καλαθοσφαιριστές Σπόρτιγκ Κατηγορία:Καλαθοσφαιριστές ΟΦΗ Κατηγορία:Καλαθοσφαιριστές αυστριακών συλλόγων Κατηγορία:Καλαθοσφαιριστές γερμανικών συλλόγων Κατηγορία:Προπονητές καλαθοσφαίρισης Πανιωνίου Κατηγορία:Προπονητές καλαθοσφαίρισης Καβάλας Κατηγορία:Προπονητές καλαθοσφαίρισης Ηρακλή Κατηγορία:Προπονητές καλαθοσφαίρισης ΟΦΗ Κατηγορία:Προπονητές καλαθοσφαίρισης μεξικανικών συλλόγων Κατηγορία:Προπονητές καλαθοσφαίρισης κυπριακών συλλόγων Κατηγορία:Προπονητές καλαθοσφαίρισης nbl Κατηγορία:Προπονητές καλαθοσφαίρισης Τσεχία Κατηγορία:Έλληνες καλαθοσφαιριστές στο εξωτερικό
Παγετώνας Φενττσένκο
thumb|245px|right|Ο Παγετώνας Φενττσένκο σε εικόνα του τεχνητού δορυφόρου [[Landsat 7, στις 22 Αυγούστου 2008]] Ο Παγετώνας Φενττσένκο (ρωσ. Ледник Федченко) είναι μεγάλος παγετώνας στον ορεινό όγκο Γιαζγκουλέμ του Παμίρ, που σήμερα υπάγεται στην Αυτόνομη επαρχία Γκόρνο-Μπανταχσάν του Τατζικιστάν. Ο παγετώνας αυτός είναι μακρύς και αρκετά στενός, και σήμερα έχει μήκος 77 χιλιόμετρα, κάτι που τον καθιστά τον μεγαλύτερο σε μήκος παγετώνα στον κόσμο εκτός των πολικών περιοχών. (Στα όρη Καρακορούμ ο παγετώνας Σιατσέν έχει μήκος 76 χιλιόμετρα, ο Μπιάφο 67 και ο Μπαλτόρο 63 χιλιόμετρα, ενώ στη νότια Χιλή ο Παγετώνας Μπρύγγεν φθάνει τα 66 χιλιόμετρα.) Αλλά και η έκτασή του είναι πολύ μεγάλη, πάνω από 700 τετραγωνικά χιλιόμετρα. Το μέγιστο πάχος του πάγου του Φενττσένκο ανέρχεται σε 1.000 μέτρα περίπου και ο συνολικός όγκος του ίδιου και των δεκάδων μικρών παράπλευρων παγετώνων που τον τροφοδουτούν εκτιμάται σε 144 κυβικά χιλιόμετρα, πολλαπλάσιος του όγκου του νερού όλων μαζί των λιμνών της Ελλάδας.
Διαδρομή και θέση
Ο Παγετώνας Φενττσένκο ακολουθεί μια κατεύθυνση προς βορρά, όντας στα ανατολικά του όρους Γάρμο, που έχει υψόμετρο 6.595 μέτρα. Ο παγετώνας ξεκινά από ένα υψόμετρο 6.200 μέτρα πάνω από την επιφάνεια της θάλασσας και τελικώς ο πάγος του καταλήγει λιώνοντας στο ποτάμι Μπαλαντκίικ, κοντά στα σύνορα με την Κιργισία, σε υψόμετρο μόλις 2.909 μέτρα. Τα νερά αυτά τροφοδοτούν κατά σειρά τους ποταμούς Μουκσού, Σουρχόμπ-Σουρχόμπ-Βαχς και Αμού Ντάρια, με τον τελευταίο να εκβάλλει στα απομεινάρια της λίμνης Αράλης.
Στα δυτικά του Παγετώνα Φενττσένκο υψώνεται η Οροσειρά Ακαδημίας Επιστημών, με το Γάρμο, την κορυφή Ισμοΐλ Σομόνι, την Κορυφή Κορζενέφσκαγια και τις πηγές των ποταμών Βαντζ και Γιαζγκουλέμ. Στα νότια υψώνεται η Κορυφή της Ανεξαρτησίας και στα ανατολικά η κάπως χαμηλότερη Κορυφή Γκορμπούνοφ.
Ιστορικό
Ο Παγετώνας Φενττσένκο ανακαλύφθηκε το 1878 και ονομάσθηκε έτσι προς τιμή του Αλεξέι Πάβλοβιτς Φενττσένκο, Ρώσου φυσιοδίφη και εξερευνητή της ευρύτερης περιοχής, ο οποίος όμως δεν ήταν αυτός που ανεκάλυψε τον παγετώνα. Η πλήρης εξερεύνηση του παγετώνα δεν έγινε παρά μόνο μετά τις αρχές του 20ού αιώνα, από μία γερμανο-σοβιετική αποστολή του 1928 με επικεφαλής τον Willi Rickmer Rickmers. Είναι γνωστό ότι μεταξύ του 1910 και του 1913 ο παγετώνας επεκτάθηκε κατά 800 και πλέον μέτρα, φράσσοντας και το ποτάμι Μπαλαντκίικ το 1914. Αντιθέτως, από τις μετρήσεις του 1928 μέχρι το 1960 υπεχώρησε σημαντικά, διαχωριζόμενος από τους εισρέοντες σε αυτόν μικρούς παράπλευρους παγετώνες Κοσινένκο, Ούλουγκμπεκ και αρκετούς άλλους.
Εξωτερικοί σύνδεσμοι
Παγετωνας Φενττσενκο
Οθέλλος Αλφόνσος του Αγκιλάρ ντε Κάμπο
Ο Οθέλλος-Αλφόνσος, ισπαν. Tello-Alfonso (1337 - Οκτώβριος 1370) από τον Καστιλιανό Οίκο της Ιβρέας ήταn κύριος του Αγκιλάρ ντε Κάμπο (Aguilar de Campoo).
Βιογραφία
Ο Οθέλλος (ισπαν. Τέγιο) Αλφόνσος ήταν ο τρίτος από τα (επιζήσαντα) νόθα παιδιά τού Αλφόνσου ΙΑ΄ της Καστίλης και της ερωμένης του Ελεονόρας ντε Γουθμάν, κόρης τού Πέδρο Νούνιεθ δε Γκουθμάν.
Γεννήθηκε στη Σεβίλλη. Με τα αδέλφια του συμμετείχε στους αγώνες εναντίον της δεσποτικής εξουσίας του ετεροθαλούς αδελφού τους Πέτρου του σκληρού της Καστίλης. Ο Πέτρος διέταξε το φόνο της συζύγου του Ιωάννας. Λέγεται ότι ο Οθέλος-Αλφόνσος κράτησε μυστικό τον θάνατό της, με σκοπό να διατηρήσει την προικώα ιδιοκτησία της.
Το 1370 απεβίωσε σε ηλικία 33 ετών.
Οικογένεια
Νυμφεύτηκε το 1353 την 3η εξαδέλφη του Ιωάννα ντε Καστίγια ι Λάρα (του Οίκου της Ιβρέας), κόρη του Ιωάννη Νούνιεθ Γ΄ κυρίου της Λάρας.
Από μη νόμιμες σχέσεις είχε φυσικά τέκνα:
Αναφορές σε Πηγές & Υποσημειώσεις
Κατηγορία:Καστιλιανός Οίκος της Ιβρέας
Μπαλαγκιέ-συρ-Ρανς
Το Μπαλαγκιέ-συρ-Ρανς (γαλλικά: Balaguier-sur-Rance, οξιτανικά: Balaguièr de Rance) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μπαλαγκιερουά (γαλλικά: Balaguiérois).
Εξωτερικοί σύνδεσμοι
Κατηγορία:Κοινότητες του Αβερόν
Βιλαέτι του Δούναβη
Το Βιλαέτι του Δούναβη (Οθωμανικά : ولايت طونه, τουρκικά :Vilâyet-i Tuna) ήταν διοικητική διαίρεση της Οθωμανικής Αυτοκρατορίας τη χρονική περίοδο 1864-1878. Στα τέλη του 19ου αιώνα φέρεται να είχε έκταση 34.120 τετραγωνικά μίλια (88.400 τετραγωνικά χιλιόμετρα).
Το βιλαέτι δημιουργήθηκε από τις βόρειες περιοχές της Σιλίστριας κατά μήκος του Δούναβη ποταμού και με τμήματα του Σαντακίου της Νις, του Σαντζακίου της Βιντίν και του Σαντζακίου της Σιλιστρίας. Πρωτεύουσα ήταν η πόλη Ρούσε.
Πρώτος κυβερνήτης ήταν ο Μιχάτ Πασάς 1864-1868. Κατά τη διακυβέρνησή του καθορίστηκαν στο Δούναβη ατμοπλοϊκές γραμμές, ολοκληρώθηκε η σιδηροδρομική ένωση του Ρούσε με τη Βάρνα, δημιουργήθηκε γεωργικός πιστωτικός συνεταιρισμός που παρείχε στους γεωργούς χαμηλά δάνεια και δόθηκαν φορολογικά κίνητρα που ενθάρρυναν νέες βιομηχανικές επιχειρήσεις.
Το βιλαέτι είχε μία διοικητική Συνέλευση, που περιλάμβανε κρατικούς αξιωματούχους που διορίζονται από την Κωνσταντινούπολη, καθώς και έξι αντιπροσώπους (τρεις μουσουλμάνοι και τρεις μη-μουσουλμάνοι) που εκλέγονταν μεταξύ των κατοίκων της επαρχίας. Μη-μουσουλμάνοι συμμετείχαν επίσης στο επαρχιακό ποινικό και εμπορικό δικαστήριο, το οποίο βασίστηκε σε ένα κοσμικό κώδικα του δικαίου και της δικαιοσύνης. Ιδρύθηκαν μεικτά σχολεία, αλλά αυτή η μεταρρύθμιση καταργήθηκε αφού συναντήθηκε ισχυρή αντιπολίτευση από τον λαό.
Διοικητική διαίρεση
Η επαρχία περιελάμβανε τα ακόλουθα σαντζάκια :
Παραπομπές
Κατηγορία:Οθωμανική διοικητική διαίρεση της Σερβίας Κατηγορία:Βιλαέτια της Οθωμανικής Αυτοκρατορίας Κατηγορία:Οθωμανική διοικητική διαίρεση της Ρουμανίας Κατηγορία:Οθωμανική διοικητική διαίρεση της Βουλγαρίας Κατηγορία:Δούναβης Κατηγορία:Οθωμανική περίοδος στα Βαλκάνια Κατηγορία:Νεότερη ιστορία της Ουκρανίας
Κατάλογος έργων του Μπαρτολομέ Εστέμπαν Μουρίγιο
Η σελίδα αυτή περιέχει εικονογραφημένο κατάλογο έργων του Μπαρτολομέ Εστέμπαν Μουρίγιο.
Κατηγορία:Κατάλογοι έργων τέχνης
Νόμος του Γκάους
Στη φυσική και στη μαθηματική ανάλυση, ο Νόμος του Γκάους είναι η εφαρμογή του γενικευμένου θεωρήματος της απόκλισης στην ηλεκτροστατική, δίνοντας τη σχέση ισοδυναμίας μεταξύ μιας οποιαδήποτε ροής, όπως ενός υγρού, της ηλεκτρικής ή της βαρυτικής, που ρέει έξω από μια οποιαδήποτε κλειστή επιφάνεια και το αποτέλεσμα των εσωτερικών πηγών, όπως το ηλεκτρικό φορτίο ή η μάζα, που περιέχονται στον όγκο που περικλείει η επιφάνεια. Ο νόμος αναπτύχθηκε από τον Καρλ Φρίντριχ Γκάους.
Ολοκληρωτική μορφή
Στην ολοκληρωτική του μορφή, ο νόμος λέει:
όπου \Phi είναι η ηλεκτρική ροή, \mathbf{E} είναι το ηλεκτρικό πεδίο, είναι η απειροστή περιοχή της κλειστής επιφάνειας S,  είναι το φορτίο που περικλείει η επιφάνεια, \rho είναι η ηλεκτρική πυκνότητα σε ένα σημείο του όγκου V,  είναι η ηλεκτρική διαπερατότητα του κενού χώρου και \oint_S είναι το ολοκλήρωμα πάνω στην κλειστή επιφάνεια S, που περικλείει τον όγκο V.
Για πληροφορίες και τη στρατηγική της εφαρμογής του νόμου του Γκάους, δείτε τις Γκαουσιανές επιφάνειες και την παράγραφο για το νόμο του Γκάους στην ηλεκτρική ροή.
Διαφορική μορφή
Σε διαφορική μορφή, η εξίσωση γίνεται:
όπου είναι το ανάδελτα, D είναι το ηλεκτρικό πεδίο μετατόπισης (σε μονάδες C/m²), και  είναι η ελεύθερη πυκνότητα ηλεκτρικών φορτίων (σε μονάδες C/m³), που δε συμπεριλαμβάνει τα δέσμια διπολικά φορτία σε ένα υλικό.
Για γραμμικά υλικά, η εξίσωση γίνεται:
όπου \varepsilon είναι η ηλεκτρική διαπερατότητα.
Νόμος του Κουλόμπ
Στην ειδική περίπτωση μιας σφαιρικής επιφάνειας με φορτίο στο κέντρο της, το ηλεκτρικό πεδίο είναι παντού κάθετο στην επιφάνεια, με το ίδιο μέτρο σε όλα τα σημεία αυτής, δίνοντας την απλή έκφραση:
όπου E η ένταση του ηλεκτρικού πεδίου σε ακτίνα r, Q είναι το ηλεκτρικό φορτίο, και ε0 είναι η επιδεκτικότητα του κενού χώρου. Δηλαδή η εξάρτηση του αντίστροφου τετραγώνου του ηλεκτρικού πεδίου στο Νόμο του Κουλόμπ, προκύπτει από το νόμο του Γκάους.
Ο νόμος του Γκάους μπορεί να χρησιμοποιηθεί για να δειχθεί ότι δεν υπάρχει ηλεκτρικό πεδίο μέσα σε μια περιοχή όπου απουσιάζουν ηλεκτρικά φορτία. Ο νόμος του Γκάους είναι το ηλεκτροστατικό ισοδύναμο του νόμου του Αμπέρ, που έχει να κάνει με τον μαγνητισμό. Και οι δύο αυτές εξισώσεις ενσωματώθηκαν αργότερα στις εξισώσεις του Μάξουελ.
Ο νόμος φτιάχτηκε από τον Καρλ Φρίντριχ Γκάους το 1835, αλλά δε δημοσιεύτηκε μέχρι το 1867. Εξ αιτίας της μαθηματικής ομοιότητας, ο νόμος του Γκάους έχει εφαρμογές και σε άλλες φυσικές ποσότητες, όπως η βαρύτητα ή η ένταση της ακτινοβολίας. Δείτε επίσης και το θεώρημα της απόκλισης.
Εφαρμογή στον μαγνητισμό
Στη στατική περίπτωση ενός μαγνήτη, ή άλλη κατάσταση όπου η πηγή του μαγνητικού πεδίου βρίσκεται σε ηρεμία σε σχέση με τον παρατηρητή, η ολοκληρωτική μορφή του νόμου του Γκάους μπορεί να αποδειχθεί χρησιμοποιώντας την αναλογία της ροής με τον αριθμό των δυναμικών γραμμών του πεδίου που εισέρχονται και εξέρχονται από μια Γκαουσιανή επιφάνεια.
Χρησιμοποιώντας ένα τέτοιο επιχείρημα, μπορεί να δειχθεί πως σε όλες τις στατικές περιπτώσεις, η συνολική μαγνητική ροή είναι μηδενική. Όσες δυναμικές γραμμές εισέρχονται μια Γκαουσιανή επιφάνεια, άλλες τόσες εξέρχονται από αυτήν, οπότε δεν περικλείεται κάποια "πηγή" του μαγνητικού πεδίου.
Η διαφορική μορφή αυτής της εξίσωσης, αποτελεί και μία από τις τέσσερις Εξισώσεις Μάξουελ, που είναι συνέπεια της μη ύπαρξης μαγνητικών μονοπόλων στη φύση.
Εφαρμογή στη βαρύτητα
Αν και η βαρυτική μορφή του νόμου του Γκάους έχει περισσότερο θεωρητικό ενδιαφέρον, μπορεί να εφαρμοστεί σε αναλογία με την ηλεκτροστατική μορφή του νόμου του Γκάους για να δειχθεί ότι η βαρυτική δύναμη ενός σώματος σε ένα άλλο μπορεί να υπολογιστεί όπως στην περίπτωση όπου και οι δύο μάζες θα ήταν συγκεντρωμένες στα κέντρα των σωμάτων.
Εφαρμόζοντας την παραπάνω μορφή του νόμου του Γκάους για να αποδείξουμε, για παράδειγμα, ότι η δύναμη που ασκεί η Γη στη Σελήνη δεν εξαρτάται από τη λεπτομερή σύσταση της Γης, εμπερικλείουμε τη Γη σε μια σφαιρική γκαουσιανή επιφάνεια, με εμβαδόν 4 \pi r^{2}.
Από τι στιγμή που οι δυναμικές γραμμές της Γης επεκτείνονται ισοδύναμα σε όλες τις κατευθύνσεις και μειώνονται ως, το βαρυτικό πεδίο πρέπει να είναι σταθερό για δεδομένη ακτίνα.
Τετριμμένα, πολλαπλασιάζοντας με m, παίρνουμε τη γνωστή εξίσωση για τη δύναμη.
Εξωτερικοί σύνδεσμοι
Κατηγορία:Ηλεκτροστατική Κατηγορία:Φυσικοί νόμοι
Mailfence
Το Mailfence είναι μια κρυπτογραφημένη υπηρεσία email που προσφέρει κρυπτογράφηση και ψηφιακές υπογραφές με βάση το OpenPGP. Κυκλοφόρησε τον Νοέμβριο του 2013 από το ContactOffice Group, το οποίο λειτουργεί μια διαδικτυακή σουίτα συνεργασίας για πανεπιστήμια και άλλους οργανισμούς από το 1999.
Ιστορία
Στα μέσα του 2013, το Mailfence ξεκίνησε από τους ιδρυτές του ContactOffice. Τον Μάρτιο του 2016, η εταιρεία κυκλοφόρησε τη δημόσια έκδοση BETA της κρυπτογράφησης από άκρo σε άκρo και των ψηφιακών υπογραφών τους για το ηλεκτρονικό ταχυδρομείο.
Χαρακτηριστικά
Το Mailfence παρέχει ασφαλείς λειτουργίες ηλεκτρονικού ταχυδρομείου, με άλλες λειτουργίες όπως το Ημερολόγιο, τις Επαφές, τα Έγγραφα και Συνεργασια μεταξυ αλλων. Η κρυπτογράφηση και ο έλεγχος ταυτότητας δύο παραγόντων διατίθενται στη δωρεάν έκδοση του προϊόντος. Οι υπόλοιπες δυνατότητες είναι διαθέσιμες μόνο με συνδρομές επί πληρωμή που ξεκινούν από 2,50 € το μήνα.
Ηλεκτρονική διεύθυνση
Η υπηρεσία υποστηρίζει POP / IMAP και Exchange ActiveSync καθώς και τομείς ματαιοδοξίας με SPF, DKIM,DMARC και υποστήριξη διευθύνσεων catch-all. Οι χρήστες μπορούν να στέλνουν μηνύματα ηλεκτρονικού ταχυδρομείου απλού και εμπλουτισμένου κειμένου, να οργανώνουν μηνύματα σε φακέλους ή να τα κατηγοριοποιούν με ετικέτες, να ορίζουν προεπιλεγμένες υπογραφές μηνυμάτων, να δημιουργούν ψευδώνυμα και να χρησιμοποιούν plus addressing για να εφαρμόσουν φίλτρα σε εισερχόμενα μηνύματα.
Επαφές
Οι επαφές υποστηρίζουν την εισαγωγή (CSV, vCard, LDIF ), (vCard, PDF ) εξαγωγή και είναι προσβάσιμες χρησιμοποιώντας το πρωτόκολλοCardDAV. Οι χρήστες οργανώνουν με ετικέτες και μπορούν επίσης να δημιουργήσουν λίστες επαφών.
Ημερολόγιο
Το ημερολόγιο υποστηρίζει εισαγωγή, εξαγωγή μεσω vCal/iCal και μπορείτε να αποκτησετε πρόσβαση χρησιμοποιώντας το πρωτοκολλο CalDAV. Οι χρήστες μπορούν να μοιράζονται τα ημερολόγιά τους με μέλη της ομάδας και μπορούν επίσης να δημιουργούν δημοσκοπήσεις.
Εγγραφα
Μπορείτε να αποκτήσετε πρόσβαση στα έγγραφα χρησιμοποιώντας το πρωτόκολλο WebDAV ή να τα επεξεργαστείτε ηλεκτρονικά. Οι χρήστες μπορούν να μεταφέρουν και να αποθηκευσουν αρχεία σε φακέλους και να τα κατηγοριοποιήσουν με ετικέτες.
Ομάδες
Οι ομάδες επιτρέπουν στους χρήστες να μοιράζονται γραμματοκιβώτια, έγγραφα, επαφές, ημερολόγια και να πραγματοποιούν άμεση συνομιλία με μέλη της ομάδας με ασφαλεια. Ο διαχειριστής της ομάδας διαχειρίζεται τα δικαιώματα πρόσβασης των μελών της ομάδας και μπορεί επίσης να ορίσει ένα άλλο μέλος της ομάδας ως συν-διαχειριστής ή τον κύριο διαχειριστή της ομάδας.
Λογισμικά που βασίζονται στο Διαδίκτυο
Η διασύνδεση Ιστού διαθέτει ενσωματωμένο πρόγραμμα-πελάτη IMAP, POP3, CalDAV και WebDAV. Οι χρήστες μπορούν να προσθέσουν εξωτερικούς λογαριασμούς και να τους διαχειριστούν κεντρικά στη διεπαφή ιστού.
Διαχείριση χρηστών
Οι κάτοχοι λογαριασμού μπορούν να δημιουργήσουν και να διαχειριστούν χρήστες χρησιμοποιώντας την κονσόλα διαχειριστή.
Τοποθεσία διακομιστή
Οι διακομιστές τους βρίσκονται στο Βέλγιο, είναι νόμιμα εκτός της δικαιοδοσίας των ΗΠΑ. Οποτε, το Mailfence δεν υπόκειται σε παραγγελίες gag και NSL των ΗΠΑ, παρά τις συνθήκες έκδοσης με τις ΗΠΑ. Σύμφωνα με το βελγικό δίκαιο, όλα τα εθνικά και διεθνή αιτήματα επιτήρησης πρέπει να υποβληθούν σε βελγικό δικαστήριο.
Ασφάλεια και απόρρητο
Εκτός από τις συμβατικές δυνατότητες ασφάλειας και απορρήτου, όπως TFA, προστασία από ανεπιθύμητα μηνύματα, μαύρη λίστα διευθύνσεων αποστολέα και λίστα επιτρεπόμενων, το Mailfence προσφέρει τις ακόλουθες δυνατότητες:
Κρυπτογράφηση από άκρο σε άκρο
Η υπηρεσία χρησιμοποιεί μια εφαρμογή ανοιχτού κώδικα του OpenPGP ( RFC 4880 ). Τα ιδιωτικά κλειδιά δημιουργούνται στο πρόγραμμα περιήγησης πελάτη, κρυπτογραφούνται (μέσω AES256 ) με τη φράση πρόσβασης του χρήστη και, στη συνέχεια, αποθηκεύονται στο διακομιστή. Ο διακομιστής δεν βλέπει ποτέ τη φράση πρόσβασης του χρήστη. Η υπηρεσία υποστηρίζει επίσης κρυπτογράφηση από άκρο σε άκρο χρησιμοποιώντας κωδικούς πρόσβασης με δυνατότητα λήξης μηνυμάτων.
Ψηφιακές υπογραφές
Η υπηρεσία δίνει την επιλογή μεταξύ "υπογραφής" ή "υπογραφής και κρυπτογράφησης" ενός μηνύματος email με ή χωρίς συνημμένα.
Ενσωματωμένο Keystore
Η υπηρεσία παρέχει ένα ενσωματωμένο Keystore για τη διαχείριση κλειδιών PGP, και δεν απαιτεί πρόσθετο / πρόσθετο τρίτου μέρους. Τo ζεύγος κλειδιών OpenPGP μπορούν να δημιουργηθούν, να εισαχθούν ή να εξαχθούν. Τα δημόσια κλειδιά άλλων χρηστών μπορούν να εισαχθούν μέσω αρχείου ή κειμένου γραμμής ή να ληφθούν απευθείας από διακομιστές δημόσιου κλειδιού.
Πλήρης διαλειτουργικότητα OpenPGP
Οι χρήστες μπορούν να επικοινωνούν με οποιονδήποτε πάροχο υπηρεσιών συμβατό με OpenPGP.
Έντυπο Canary και έκθεση διαφάνειας
Η υπηρεσία διατηρεί μια ενημερωμένη έκθεση διαφάνειας και εγγυάται το καναρίνι.
Εξωτερικοί σύνδεσμοι
Κατηγορία:Λογισμικό κρυπτογράφησης Κατηγορία:Διαλειτουργικό λογισμικό Κατηγορία:Υπηρεσίες Αλληλογραφίας
Αμανιείς
Οι Αμανιείς (λατ. Amanienses) ήταν αρχαίος λαός ή φυλή της Μικράς Ασίας. Κατοικούσαν στην Κιλικία, πάνω στο βουνό Αμανός (ή Αμανόν όρος, το σημερινό Νουρ), από όπου προέρχεται και η ονομασία τους.
Ο λαός αυτός ήταν γνωστός για τον ανυπότακτο χαρακτήρα του και για τις ληστρικές επιδρομές του. Μόλις το 51 π.Χ. τους δάμασε ο μετέπειτα γνωστός ρήτορας και πολιτικός της Ρώμης Κικέρων, ο οποίος ήταν τότε ανθύπατος της Κιλικίας, συντρίβοντας τις ληστρικές συμμορίες τους. Για την επιτυχία του αυτή, δόθηκε στον Κικέρωνα ο τίτλος του imperator (στρατηγού-διοικητή) από τους στρατιώτες του.
Αργότερα οι Αμανιείς ασπάσθηκαν τον Χριστιανισμό μετά από κηρύγματα του πρεσβυτέρου Ελπιδίου, οπότε έκτισαν χριστιανικούς ναούς και μοναστήρια.
Πηγές
Κατηγορία:Αρχαίοι λαοί της Μικράς Ασίας Κατηγορία:Κιλικία
Πλαταμώνας Πιερίας
Ο Πλαταμών είναι δημοτικό διαμέρισμα και οικισμός του Δήμου Ανατολικού Ολύμπου. Βρίσκεται στο Νομό Πιερίας, στο νότιο άκρο του, στους πρόποδες του Ολύμπου. Συνορεύει βόρεια με τον Νέο Παντελεήμονα και νότια με τους Νέους Πόρους. Απέχει 38 χλμ. από την Κατερίνη και 48 χλμ. από τη Λάρισα. Ο πληθυσμός του ανέρχεται στους 2.013 κατοίκους, σύμφωνα με την Απογραφή του 2011.
Ο Πλαταμώνας ήταν αυτόνομη κοινότητα μέχρι το 1999, οπότε και εντάχθηκε στον Δήμο Ανατολικού Ολύμπου. Σύμφωνα με την παράδοση, οφείλει το όνομά του είτε στους πολλούς πλατάνους που βρίσκονται στην περιοχή είτε στις πλατιές αμμουδιές που έχουν οι παραλίες του.
Υποδομή
μικρογραφία|Η μουσειακή σιδηροδρομική γραμμή στον Πλαταμώνα Ιστορικά οι κάτοικοι του Πλαταμώνα είναι κυρίως ντόπιοι, που κατάγονται από τον Παλαιό Παντελεήμονα (7 χλμ. βόρεια) και πρόσφυγες. Μετά τη Μικρασιατική καταστροφή του 1922, στον Πλαταμώνα και στην περιοχή νοτίως της εκκλησίας (Μεταμόρφωση), εγκαταστάθηκαν πρόσφυγες, κυρίως από την ευρύτερη περιοχή της Κωνσταντινούπολης, στων οποίων τη δράση, οφείλεται μεγάλο μέρος της μετέπειτα πολιτιστικής και οικονομικής εξέλιξης του Πλαταμώνα. Γνωστές οικογένειες προσφύγων, που τώρα βρίσκονται στην πέμπτη γενιά, είναι η οικογένεια Δεληγιάννη, η οικογένεια Νίσσου η οικογένεια Αναστασίου κλπ.
Οι κάτοικοι του Πλαταμώνα ασχολούνται κυρίως με τον τουρισμό, αφού η περιοχή φημίζεται για τις βραβευμένες παραλίες, τις ψαροταβέρνες και τα μπαρ της. Υπάρχουν πολυτελή ξενοδοχεία, ενοικιαζόμενα δωμάτια και κάμπινγκ. Και επίσης πολλά μαγαζιά με είδη λαϊκής τέχνης.
Επίσης βασικό πλεονέκτημα το Πλαταμώνα είναι το Λιμάνι. Μία Μαρίνα Υψηλών προδιαγραφών ή οποία μπορεί α ελλιμενίσει εώς και 125 σκάφη. Αλλά και 10 Mega Yachts λόγω του βυθίσματός του που φτάνει τα 5 μέτρα. Το λιμάνι - τουριστικό καταφύγιο, του Πλαταμώνα έχει πλεονεκτική θέση στο Αιγαίο λόγω του ότι βρίσκεται 62 μίλια από τη Σκιάθο, 60 μίλια από τη Θεσσαλονίκη και 30 μίλια από τη Χαλκιδική. μικρογραφία|Ο λιμένας του Πλαταμώνα. μικρογραφία|αριστερά|Σιδηροδρομικός Σταθμός Πλαταμώνα
Διαθέτει τράπεζα, ταχυδρομικό ταμιευτήριο,ιατρεία, πολιτιστικό σύλλογο, γήπεδο ποδοσφαίρου Δημοτικό Σχολείο και Γυμνάσιο, το οποίο εξυπηρετεί τους μαθητές των γύρω οικισμών (Παντελεήμων και Πόρων) καθώς επίσης και μαθητικές κατασκηνώσεις. Υπάρχει η Αθλητική Ένωση Πλαταμώνα- Πόρων- Παντελεήμονα, με την επωνυμία "Ποσειδών". Στο ποδόσφαιρο, η Ακαδημία Πλαταμώνα κέρδισε την άνοδο τη περίοδο 2012-2013 στο βόρειο όμιλο της Γ΄ εθνικής, όμως λόγω οικονομικών και διοργανωτικών προβλημάτων, οι παράγοντες της Ακαδημίας Πλαταμώνα έδωσαν το ΑΦΜ της ομάδας στον Αιγινιακό, ο οποίος αγωνίστηκε στη θέση του.
Το καλοκαίρι ο πληθυσμός φθάνει τους 18.000 λόγω των πολλών τουριστών. Οι τουρίστες οι οποίοι επιλέγουν τον Πλαταμώνα,και δικαιολογημένα αφού αποτελεί το σημαντικότερο πόλο έλξης και την ομορφότερη περιοχή μαζί με τους Ν.Πόρους στο διαμέρισμα Ανατολικού Ολύμπου και όχι μόνο, για διακοπές είναι κυρίως από τις Ανατολικές Χώρες. Ο Πλαταμώνας αποτελεί και το καλοκαιρινό θέρετρο της Λάρισας. Πάνω από τον Πλαταμώνα δεσπόζει το ενετικό κάστρο. Ο οικισμός απέχει 7 χλμ. από τον παραδοσιακό οικισμό του Παλαιού Παντελεήμονα, δημοφιλής προορισμός λόγω της θέας που έχει και των πολλών εστιατορίων και ξενώνων.
Μεταξύ του Πλαταμώνα και του Νέου Παντελεήμονος εικάζεται ότι άνθησε η αρχαία πόλη Ηράκλεια. Σήμερα ο Πλαταμώνας μαζί με το Νέο Παντελεήμονα και τους Ν.Πόρους αποτελούν κομβικό σημείο στο εμπόριο, στον τουρισμό και στις μεταφορές. Οι κάτοικοί τους, λόγω κοινής καταγωγής (Π. Παντελεήμων) ζητούν τη δημιουργία νέου δήμου, με την ονομασία «Πλαταμών».
Ιστορία
μικρογραφία|Το [[Κάστρο του Πλαταμώνα]] μικρογραφία|αριστερά|Ο Πλαταμώνας τη νύχτα Η αρχική ονομασία της πόλης στην αρχαιότητα ήταν Ηράκλειο ή Ηράκλεια. Η μετέπειτα ιστορία του Πλαταμώνα ταυτίζεται με το περίφημο κάστρο του. Το κάστρο σώζεται σε πολύ καλή κατάσταση και χρησιμοποιείται για θερινές πολιτιστικές εκδηλώσεις. Σε μια από τις αρχαιότερες μαρτυρίες για την Πιερία, από το αρχείο του Προξενείου της Βενετίας στη Θεσσαλονίκη, γίνεται μνεία στο όνομα του Πλαταμώνα ως "εν Πλαταινέα, Μάιος 1193". Στην εν λόγω επιστολή γράφει " Ο Πέτρος Σουριάνο από το Ματσόρμπο και ο Γεράρδος Μαρκεζάνο, διαμένων εν Θεσσαλονίκη πιστοποιούν ότι η σημειωθείσα αργοπορία του διά τον Κίτρον και Βενετίαν κατευθυνόμενου πλοίου προήλθεν από τον φόβον των Πιζάνων πειρατών. Το πιστοποιητικόν συνεπλήρωσε και επεκύρωσεν ο εν Πλαταινέα διάκονος και νοτάριος Μάρκος Γριλιόνι". .
Στα 1641-42 δίδαξε στον Πλαταμώνα (έκανε φιλοδυτικά κηρύγματα σε ναούς) ο Κωνσταντίνος Λογοθέτης, απόφοιτος του Ελληνικού Κολεγίου του Αγίου Αθανασίου της Ρώμης.
Την πρώτη δεκαετία του 20ου αιώνα από τον απελευθερωμένο Πλαταμώνα διήλθε η σιδηροδρομική γραμμή Παπαπουλίου Λάρισας - Πλατέος Ημαθίας, η οποία ένωσε σιδηροδρομικά την Αθήνα με τη Θεσσαλονίκη και κατ' επέκταση την Ελλάδα με την υπόλοιπη Ευρώπη. Χάρη σε αυτή ο Πλαταμώνας γνώρισε αλματώδη ανάπτυξη από χιλιάδες Λαρισαίους παραθεριστές και όχι μόνο. Από το 2004 η νέα σιδηροδρομική γραμμή υψηλών ταχυτήτων περνά τον Πλαταμώνα μέσα από μία σήραγγα τεσσάρων και πλέον χιλιομέτρων. Όμως η παλαιά παράκτια σιδηροδρομική γραμμή που διέρχεται μέσα από απαράμιλλης φυσικής ομορφιάς τοπία και διαθέτει μουσειακές εγκαταστάσεις, κηρύχθηκε "ιστορικός τόπος" με την Υπουργική Απόφαση ΥΠ.ΠΟ./ΔΙΝΣΑΚ/7196/195/25-02-05 (Φ.Ε.Κ. 358, τ. Β’, 21-03-05) «Χαρακτηρισμός ως ιστορικού τόπου της σιδ-κής γραμμής Πλαταμώνα», σύμφωνα με το Ν. 3028/2002 "περί προστασίας των Αρχαιοτήτων και εν γένει της Πολιτιστικής Κληρονομιάς" και πλέον καταβάλλονται εντατικές προσπάθειες για τη μουσειακή επαναλειτουργία της. Επίσης η παλαιά σιδηροδρομική γραμμή του Πλαταμώνα (όπως και οι παλαιές γραμμές των Τεμπών και της Βόρειας Πιερίας) είναι ενταγμένη στην επίσημη μελέτη της θερινής γραμμής Νο 5 του Προαστιακού Σιδηροδρόμου Θεσσαλονίκης (Χάρτης Πορείας Προαστιακού Σιδηροδρόμου Θεσσαλονίκης, Συμβούλιο Αστικών Συγκοινωνιών Θεσσαλονίκης, ), κάτι το οποίο θα βοηθήσει στην περαιτέρω ανάπτυξη του Πλαταμώνα χωρίς κανένα πρόβλημα στο μουσειακό χαρακτήρα της γραμμής.
Στις 15 και 16 Απριλίου 1941, κατά τη ναζιστική εισβολή στην Ελλάδα, πραγματοποιήθηκαν σκληρές μάχες για την προάσπιση της περιοχής, της σιδηροδρομικής γραμμής και του Κάστρου, με τη συμμετοχή Νεοζηλανδών στρατιωτών, οι οποίες έμειναν στην ιστορία ως «Μάχη του Πλαταμώνα».
Ονομασία Πλαταμώνα
μικρογραφία|Ολυμπιακή Ακτή Σύμφωνα με το λεξικό των Λίντελ- Σκοτ, ο Πλαταμώνας σημαίνει "πλατύς γιαλός" και ο Μελέτιος γράφει παραφράζοντας "πλατέα μονή".
Εξωτερικοί σύνδεσμοι
Κατηγορία:Δήμος Ανατολικού Ολύμπου Κατηγορία:Κωμοπόλεις του νομού Πιερίας Κατηγορία:Όλυμπος Κατηγορία:Δήμος Δίου - Ολύμπου
Έμμα του Βάλντεκ και Πύρμοντ
Η Έμμα του Βάλντεκ και Πύρμοντ (Emma zu Waldeck und Pyrmont, 2 Αυγούστου 1858 - 20 Μαρτίου 1934) ήταν κόρη του πρίγκιπα του Βάλντεκ και Πύρμοντ.
Βιογραφία
Η Αδελαΐδα Έμμα Βιλελμίνη Θηρεσία γεννήθηκε στις 2 Αυγούστου 1858 στο Κάστρο Άρολσεν και ήταν το τέταρτο παιδί και κόρη του Γεωργίου-Βίκτωρα πρίγκιπα του Βάλντεκ και Πύρμοντ, και της Έλενας, κόρης του Γουλιέλμου δούκα του Νάσσαου.
Η Έμμα έλαβε θρησκευτική εκπαίδευση και σπούδασε χειροτεχνίες, σχέδια και γαλλική λογοτεχνία.
Στις 7 Ιανουαρίου 1879 παντρεύτηκε τον Γουλιέλμο Γ΄ της Ολλανδίας στο Άρολσεν. Μαζί απέκτησαν ένα παιδί:
Η Έμμα πήρε σοβαρά τη θέση του αντιβασιλέα. Συναντούσε προσωπικά με κάθε υπουργό της κυβέρνησης τουλάχιστον μία φορά κάθε δύο εβδομάδες και τηρούσε αυστηρά τους κανόνες της συνταγματικής μοναρχίας.
Εκτός από τα διοικητικά της καθήκοντα, η Έμμα έδωσε μεγάλη προσοχή στην εκπαίδευση της κόρης της. Όταν η Βιλελμίνη έφτασε στην ηλικία των 16 ετών, η Έμμα θεώρησε ότι η παιδική της ηλικία τελείωσε και άρχισε την προετοιμασία της, για να διοικήσει ως βασίλισσα.
Αναφορές σε πηγές
Κατηγορία:Βασιλομήτωρ Κατηγορία:Γερμανοί ευγενείς Κατηγορία:Βασίλισσες της Ολλανδίας Κατηγορία:Μεγάλες Δούκισσες του Λουξεμβούργου Κατηγορία:Πριγκίπισσες του Βάλντεκ και Πύρμοντ
Σαλίνα
Η Σαλίνα (Salina) είναι μικρό ηφαιστειογενές νησί της νότιας Ιταλίας, ευρισκόμενο στο κέντρο του Αρχιπελάγους των Αιολίδων.
Προέλευση του ονόματος
''Για την ιστορία της περιοχής, βλ. Ιστορία των Αιολίδων Νήσων''
Οι πρώτοι κάτοικοι του νησιού στα ιστορικά χρόνια ήταν οι αρχαίοι έλληνες, οι οποίοι το ονόμαζαν «Διδύμη» - αὕτη δ' ἀπὸ τοῦ σχήματος ὠνόμασται (Στράβων 1.2.11), δηλ. έχει ονομαστεί έτσι απ' το σχήμα της, λόγω των δύο χαρακτηριστικών κορυφών της.
Κατά τους Καρχηδονιακούς Πολέμους κατακτήθηκε από τους Ρωμαίους. Αυτοί άλλαξαν την ονομασία σε «Σαλίνα» (Αλυκή), λόγω της μεγάλης αλυκής που υπήρχε στην περιοχή Λίνγκουα.
Καθημερινή ζωή
Η Σαλίνα είναι το δεύτερο μεγαλύτερο νησί των Αιολίδων και το μόνο που δεν υπάγεται διοικητικά στο Λίπαρι. Διαθέτει δύο λιμάνια, τη Σάντα Μαρίνα και τη Ρινέλα.
Φιλοξενεί 7 χωριά με πληθυσμό μερικών εκατοντάδων κατοίκων το καθένα, τα οποία συγκροτούν τρεις δήμους: Λένι (641), Μάλφα (851), Σάντα Μαρίνα (808) - στοιχεία βάσει της απογραφής του 2001.
Βασική πλουτοπαραγωγική πηγή είναι ο τουρισμός, ο οποίος προσελκύεται από τους έξι (σβησμένους) κρατήρες και τις παραλίες. Ανάμεσα στις τελευταίες, η πλέον διάσημη είναι αυτή του χωριού Πολάρα, όπου γυρίστηκε μεγάλο μέρος του Ταχυδρόμου.
Παρά το μικρό της μέγεθος, στη Σαλίνα μπορεί να συναντήσει κανείς 400 διαφορετικά είδη φυτών. Το νησί παραδοσιακά παράγει γεωργικά προϊόντα στις πλαγιές των ηφαιστείων και την εύφορη πεδιάδα που βρίσκεται ανάμεσά τους: κάππαρη, ελαιόλαδο και ένα χαρακτηριστικό χρυσό γλυκό σταφύλι της ποικιλίας μαλβάσια. Κάθε χρόνο διοργανώνονται δύο γιορτές για την προβολή της τοπικής παραγωγής, το Φεστιβάλ Κάππαρης (αρχές Ιουνίου) και η Εβδομάδα Αιολιανού Φαγητού και Κρασιού (τον Οκτώβριο).
Το 1981, μεγάλα τμήματα του νησιού ανακηρύχθηκαν ανακηρύχθηκαν φυσικό καταφύγιο με την επίσημη ονομασία Riserva Naturale del Fossa delle Felci e dei Porri. Επίσης, ως τμήμα των Αιολίδων Νήσων η Σαλίνα συμπεριλαμβάνεται στον κατάλογο Μνημείων Παγκόσμιας Κληρονομιάς της UNESCO από το 2000.
Κατηγορία:Αιολίδες Νήσοι
1028
Η τρέχουσα σελίδα αφορά το έτος 1028 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Άγκιστρο ανάγκης
thumb|right|150px| Έκθεμα σε μουείο πυροσβεστικού σώματος Το άγκιστρο (εκτάκτου) ανάγκης (Notnagel· κυριολεκτικά: καρφί ανάγκης· μεταφορικά: αναγκαστικό καταφύγιο, τελευταία λύση) ήταν παλιό εξάρτημα του εξοπλισμού των Γερμανών πυροσβεστών. Είχε σχήμα άγκιστρου σε συνδυασμό με τη δυισδυτική ικανότητα καρφιού. Ο σιδερένιος πείρος καρφώνονταν στον τοίχο, και στην οπή πέρναγε ο πυροσβέστης το σχοινί για να σωθεί είτε αυτός, είτε κάποιος άλλος από την εστία της φωτιάς. Το εργαλείο αυτό έφερε κάθε έμπειρος πυροσβέστης στο τσεπάκι της στολής του.
Κατηγορία:Πυροσβεστική
Σεισμός της Βαλδίβια (1960)
μινιατούρα|250px|Το επίκεντρο του σεισμού Ο σεισμός της Χιλής που συνέβη στις 22 Μαΐου 1960 είναι ο ισχυρότερος σεισμός που έχει καταγραφεί μέχρι σήμερα, με μέγεθος 9,5 στην κλίμακα μεγέθους ροπής (moment magnitude scale, MMS), αν και διάφορες εκτιμήσεις δίνουν από 9,4 έως 9,6. Ο σεισμός έγινε τις απογευματινές ώρες (19:11 GMT, 15:11 τοπική ώρα) και είχε διάρκεια - ρεκόρ 10 λεπτά. Το τσουνάμι που προκάλεσε έφτασε ως τη νότια Χιλή, τη Χαβάη, την Ιαπωνία, τις Φιλιππίνες, την ανατολική Νέα Ζηλανδία, τη νοτιοανατολική Αυστραλία, καθώς και στα Αλεούτια νησιά της Αλάσκας.
Το επίκεντρο του σεισμού καταγράφηκε κοντά στην περιοχή Κανιέτε, 900 χιλιόμετρα νότια από το Σαντιάγο, ενώ το εστιακό βάθος του ήταν στα 33 χιλιόμετρα. Αν και η μεγαλύτερη εγγύτερη πόλη ήταν το Τεμούκο, η πόλη με τις μεγαλύτερες καταστροφές ήταν η Βαλδίβια. Ο σεισμός προκάλεσε τοπικά τσουνάμι που επεκτάθηκαν κατά μήκος της χιλιανής ακτογραμμής με ύψος κυμάτων ως και 25 μέτρα. Το κύριο τσουνάμι ταξίδεψε στον Ειρηνικό ωκεανό και έπληξε το Χίλο στη Χαβάη, ενώ σε απόσταση 10.000 χλμ. από το επίκεντρο (στην Ιαπωνία και στις Φιλιππίνες) καταγράφηκαν κύματα με ύψος 10,7 μέτρα.